{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":27,"n_cols":6,"rows_kept":27,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Obrascu prethodne procjene za Zakon o izmjenama Zakona o Agenciji za odgoj i obrazovanje"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KSANDRA SINOŽIĆ","PRILOG 1.","Poštovani,  podržavam predloženi nacrt.","Primljeno na znanje","Zahvaljujemo na uključivanju u savjetovanje."]
[2,"ANITA VIDOVIĆ","PRILOG 1.","Poštovani!\nPodržavam predložene izmjene Zakona o Agenciji za odgoj i obrazovanje.\n\nLijep pozdrav!\nAnita Vidović","Primljeno na znanje","Zahvaljujemo na uključivanju u savjetovanje."]
[3,"RANKO KLANEČEK","PRILOG 1.","Poštovani,\npodržavam predložene izmjene u zakonu o AZOO.\nS poštovanjem,\nRanko Klaneček","Primljeno na znanje","Zahvaljujemo na uključivanju u savjetovanje."]
[4,"Krunoslav Samardžić","PRILOG 1.","Poštovani, podržavam izmjene u zakonu o AZOO-u jer se na ovaj način transparentnije može izabrati odgovarajuća osoba na čelne pozicije. LP","Primljeno na znanje","Zahvaljujemo na uključivanju u savjetovanje."]
[5,"Sunčica Gačić","PRILOG 1.","Poštovani,\nu potpunosti podržavam predloženi Nacrt Zakona kako se predsjednik i članovi Upravnog vijeća koje imenuje Vlada RH biraju na temelju javnog poziva koji objavljuje Ministarstvo znanosti i obrazovanja. Smatram da bi takvim načinom bio izabran kvalitetniji i kompetentniji član za Upravno vijeće u skladu s potrebama Agencije. \nS poštovanjem, Sunčica Gačić!","Primljeno na znanje","Zahvaljujemo na uključivanju u savjetovanje."]
[6,"AURIKA MATKOVIĆ","PRILOG 1.","Poštovani,\npodržavam predložene promjene u Zakonu o AZOO, to da Agencija ima veću autonomiju.\nS poštovanjem,\nAurika Matković","Primljeno na znanje","Zahvaljujemo na uključivanju u savjetovanje."]
[7,"LJILJANA SAMARDŽIĆ","PRILOG 1.","Poštovani,\npodržavam predloženi Nacrt Zakona o izmjenama važećeg Zakona da se predsjednik i članovi Upravnog vijeća koje imenuje Vlada RH biraju na temelju javnog poziva koji objavljuje Ministarstvo znanosti i obrazovanja, a ne na prijedlog ministra kako je propisano sadašnjim Zakonom čime bi se osigurao kvalitetniji odabir članova Upravnog vijeća u skladu s potrebama Agencije.\n Stručno je opravdano omogućiti  Agenciji da sačini/procjeni sama svoj ustroj i usklađuje ga s aktualnim promjenjivim potrebama za izvršavanjem poslova.\nS poštovanjem, Ljiljana Samardžić","Primljeno na znanje","Zahvaljujemo na uključivanju u savjetovanje."]
[8,"DARIO GEC","PRILOG 1.","Poštovani, slažem se.\nLp.","Primljeno na znanje","Zahvaljujemo na uključivanju u savjetovanje."]
[9,"Gabriela Feher","PRILOG 1.","Poštovani,\n u potpunosti podržavam predloženi nacrt. Srdačan pozdrav, Gabriela Feher","Primljeno na znanje","Zahvaljujemo na uključivanju u savjetovanje."]
[10,"Doris Šarlija","PRILOG 1.","Poštovani,\nu potpunosti podržavam predloženi nacrt koji objavljuje Ministarstvo znanosti i obrazovanja.\nLijep pozdrav, Doris Šarlija","Primljeno na znanje","Zahvaljujemo na uključivanju u savjetovanje."]
[11,"VEDRAN LAKOVIĆ","PRILOG 1.","Poštovani, u potpunosti podržavam predloženi nacrt. Srdačan pozdrav. Vedran Laković","Primljeno na znanje","Zahvaljujemo na uključivanju u savjetovanje."]
[12,"Sonja Ivić","PRILOG 1.","Poštovani, \npodržavam obabir članova UV temeljem javnog poziva koji objavljuje Ministarstvo znanosti i obrazovanja.\nLijep pozdrav, Sonja Ivić","Primljeno na znanje","Zahvaljujemo na uključivanju u savjetovanje."]
[13,"Branka Višić Karavida","PRILOG 1.","Držim neophodnim ovaj Zakon o izmjenama sadašnjeg zakona na način kako je predstavljen.\nS poštovanjem\nBranka Višić Karavida","Primljeno na znanje","Zahvaljujemo na uključivanju u savjetovanje."]
[14,"MARINA PEJIĆ","PRILOG 1.","Poštovani,\nslažem se s danim nacrtom i drago mi je da će Agencija imati veću autonomiju.S poštovanjem, M.Pejić","Primljeno na znanje","Zahvaljujemo na uključivanju u savjetovanje."]
[15,"Mirela Generalić","PRILOG 1.,\n1. OPĆE INFORMACIJE","Poštovani,\npredloženi Nacrt Zakona podržavam  u potpunosti. Mišljenja sam da bi takvim načinom bio izabran kvalitetniji i kompetentniji član za Upravno vijeće u skladu s potrebama Agencije.","Primljeno na znanje","Zahvaljujemo na uključivanju u savjetovanje."]
[16,"JELICA LAZAREVIĆ","PRILOG 1.,\n1. OPĆE INFORMACIJE","Poštovani, \npodržavam odabir članova Upravnog vijeća  temeljem javnog poziva koji objavljuje Ministarstvo znanosti i obrazovanja.\nSrdačan pozdrav","Primljeno na znanje","Zahvaljujemo na uključivanju u savjetovanje."]
[17,"Tatjana Ivošević","PRILOG 1.,\n2. ANALIZA POSTOJEĆEG STANJA","Poštovani, \nPredlažem dodati pod 2.3. Navedite dokaz, argument, analizu koja podržava potrebu za izradom nacrta prijedloga zakona:\nEducation and Teacher Training Agency (Agencija za odgoj i obrazovanje) je institucija za trajnu izobrazbu odgojitelja i poučavatelja u hrvatskom odgojno-obrazovnom sustavu. Stoga je posebice važno uspostaviti aktivnu suradnju Agencije sa srodnim ustanovama i nastavničkim fakultetima u cilju razvijanja kvalitetnih programa cjeloživotnog učenja pa i kroz specijalističke studije za odgojno-obrazovne radnike. \nObjašnjenje:\nAgencija za odgoj i obrazovanje aktivno sudjeluje u cjeloživotnom obrazovanju odgojitelja/učitelja/stručnih suradnika/ravnatelja. Javno su dostupna i objavljena sva stručna izvješća sa državnih stručnih skupova područnih i predmetnih savjetnika. Stoga postoje preduvjeti za analizu i razvoj kvalitete cjeloživotnog obrazovanja odgojno-obrazovnih radnika. \nMeđutim, godinama unazad, Agencija bilježi stalan odljev djelatnika što je posebno evidentno u 2021. godini i nažalost, nastavlja se u 2022 godini. Zbog nedostatka djelatnika Agencije, preostali radnici obavljaju poslove upražnjenih radnih mjesta. Stoga se dugoročno, ne može održati kvaliteta i rokovi koju od Agencije zahtjeva odgojno-obrazovni sustav. Stoga nadležno ministarstvo, ako želi unaprjeđenje odgojno-obrazovnog sustava, onda prvo treba definirati radno-pravni položaj radnika Agencije i mjesečna primanja sukladna profesionalnim odgovornostima te iznaći način napredovanja predmetnih savjetnika kroz vrednovanje stručnog i znanstvenog doprinosa putem stručnih predavanja/radionica te objavljenih stručnih i znanstvenih radova kako bi radno mjesto višeg savjetnika u Agenciji postalo atraktivno i privuklo brojne izvrsne odgojno-obrazovne radnike u Agenciju.","Primljeno na znanje","Zahvaljujemo na uključivanju u savjetovanje."]
[18,"Tatjana Ivošević","PRILOG 1.,\n2. ANALIZA POSTOJEĆEG STANJA","Poštovani, \nPredlažem dodati tekst pod 2.2. Zašto je potrebna izrada nacrta prijedloga zakona:\nDodatno, postojeći Zakon je donesen 2006. godine i više ne predstavlja adekvatan zakonski okvir koji bi omogućio prilagodbu Agencije za odgoj i obrazovanje postojećim izazovima i okolnostima hrvatskog odgojno-obrazovnog sustava. Također, s obzirom na veći broj izmjena i/ili dopuna Zakona o odgoju i obrazovanju, potrebno je dopuniti novi zakonski okvir kojim bi Agencija bila vraćena u sustav odgoja i obrazovanja s aktivnom potpornom ulogom kao i većom samostalnosti pri unaprjeđivanja odgojno-obrazovnog sustava.\nObrazloženje:\n„Agencija za odgoj i obrazovanje“ samo nazivom pripada sustavu odgoja i obrazovanja. Iako je djelatnost Agencije u obavljanju stručno-pedagoških poslova u odgoju i obrazovanju, ista nema status odgojno-obrazovne ustanove.  Radnicima Agencije za odgoj i obrazovanje dosadašnjim Zakonom nije adekvatno definiran radno-pravni položaj. Prema čl. 17 istog Zakona predmetni savjetnici i viši savjetnici da bi se zaposlili u Agenciju za odgoj i obrazovanje moraju imati najmanje 3  odn. 7 godina iskustva na odgojno-obrazovnim poslovima najčešće u svojstvu odgojitelja, učitelja, nastavnika, stručnih suradnika i ravnatelja. Međutim, zapošljavanjem u Agenciji, djelatnici Agencije gube status odgojno-obrazovnih radnika iako im je djelatnost i dalje odgoj i obrazovanje.","Primljeno na znanje","Zahvaljujemo na uključivanju u savjetovanje."]
[19,"Tatjana Ivošević","PRILOG 1.,\n2. ANALIZA POSTOJEĆEG STANJA","Poštovani, \nPredlažem dodati tekst pod 2.1. Što je problem koji zahtjeva izradu ili promjenu zakonodavstva:\nPotrebno je zakonski urediti status, djelatnost i ustrojstvo Agencije za odgoj i obrazovanje kao odgojno-obrazovne ustanove te jasno definirati radno-pravni položaj savjetnika, viših savjetnika i ostalih djelatnika Agencije kao odgojno-obrazovnih radnika.  \nS obzirom da je važeći Zakon o Agenciji za odgoj i obrazovanje donesen u srpnju 2006. godine te sa svojim odredbama uvelike više ne odgovara na najbolji mogući način potrebama i zahtjevima suvremenog hrvatskog sustava odgoja i obrazovanja, potrebno je radi usklađivanja sa smjerovima javnih obrazovnih politika odbaciti „linearni model poslovanja“ i zakonski ustrojiti funkcionalne odjele Agencije po principu „kružnog modela poslovanja“ poput Odjela za istraživanje i razvoj kurikuluma, Odjela za trajnu naobrazbu odgojno-obrazovnih radnika te Odjela za informacijsko-komunikacijsku djelatnost, itd. Također, radi prilagodljivosti odgojno-obrazovnog sustava brzim i intenzivnim promjenama potrebno je usvojiti novi zakonski okvir kojim bi Agencija na temelju rezultata analiza utvrđenog stanja te konkretnih akcijskih i primijenjenih istraživanja kroz jasno definiranu proaktivnu ulogu u obavljanju djelatnosti uistinu ponovno imala ulogu potporne ustanove sustava odgoja i obrazovanja za područje predškolskog, osnovnoškolskog i srednjoškolskog odgoja i obrazovanja te školovanja djece hrvatskih građana. \nObrazloženje:\nU čl. 1 trenutno važećeg Zakonu o Agenciji za odgoj i obrazovanje NN 85/2006  navedeno je da se ovim Zakonom uređuje status, djelatnost i ustrojstvo Agencija za odgoj i obrazovanje. Međutim, u Zakonu nije eksplicitno naveden „STATUS“  kojim bi se jasno definirao status Agencije za odgoj i obrazovanje kao javne odgojno-obrazovne ustanove. \nOsnivanjem nove institucije Zakonom o Agenciji za odgoj i obrazovanje NN 85/2006 izostavljena je aktivna djelatnost definirana u Zakonu o Zavodu za školstvo Republike Hrvatske (NN153/2002) poput „utvrđuje i razvija kurikulum za pojedina područja“, „izrađuje analize stanja te vodi akcijska i primijenjena istraživanja u sustavu odgoja i obrazovanja“ i, što je posebice važno za trajnu izobrazbu odgojno-obrazovnih radnika, „ostvaruje zajedničke programe sa srodnim ustanovama, nastavničkim fakultetima, visokim školama, udrugama i stručnjacima“.","Primljeno na znanje","Zahvaljujemo na uključivanju u savjetovanje."]
[20,"Nada Ćakić","PRILOG 1.,\n3. UTVRĐIVANJE ISHODA ODNOSNO PROMJENA","Poštovani,\nPodržavam ovaj prijedlog jer sam mišljenja da će  odabir članova Upravnog vijeća koje imenuje Vlada RH temeljem javnog poziva koji objavljuje Ministarstvo znanosti i obrazovanja doprinijeti kvaliteti rada Agencije. Time će se omogućiti širi pristup potencijalnih članova s vizijom razvoja i napretka, a onda i izbor kvalitetnijih i kvalificiranijih članova Vijeća.\nS poštovanjem, Nada Ćakić","Primljeno na znanje","Zahvaljujemo na uključivanju u savjetovanje."]
[21,"Tatjana Ivošević","PRILOG 1.,\n3. UTVRĐIVANJE ISHODA ODNOSNO PROMJENA","Poštovani, \nPredlažem dodati tekst pod 3.1. Što je cilj koji se namjerava postići:\nDefinirajući djelatnost i status Agencije za odgoj i obrazovanje kao odgojno-obrazovne institucije u cilju dvosmjerne uloge i povratnog djelovanja od/prema sustavu te sukladno ulozi radno-pravni položaj radnika Agencije, posao predmetnih savjetnika, koji obavljaju temeljnu djelatnost Agencije, bi postao atraktivan za izvrsne odgojitelje/učitelje/nastavnike/stručne suradnike/ravnatelje koji bi svojim kompetencijama doprinijeli daljnjem unaprjeđenju odgojno-obrazovnog sustava u cjelini.\nObrazloženje:\nPrvo je potrebno definirati radno-pravni status i položaj radnika Agencije, a tek onda kvalitativnom i kvantitativnom analizom potreba odgojno-obrazovnog sustava odrediti unutarnji ustroj Agencije. Naime, iz analize potreba sustava proizaći će i broj predmetnih savjetnika te nazivi i uloge funkcionalnih, a brzo rastućih odjela sukladno zahtjevima odgojno-obrazovnog sustava. Uvažavajući kružni model unutarnjeg ustroja radnih mjesta u Agenciji, održivost se temelji na kompetentnom predmetnom/područnom savjetniku u središtu modela.\nDugi niz godina su savjetnici i viši savjetnici Agencije u neravnopravnom i nepovoljnom položaju u odnosu na učitelje/nastavnike/stručne suradnike jer su izuzeti iz nagrađivanja odgojno-obrazovnih radnika, napredovanja odgojno-obrazovnih radnika, a nije dopušteno ni biti autorima/recenzentima/urednicima udžbenika te autorima drugih obrazovnih materijala sukladno izmjenama i dopunama Zakona o udžbenicima i drugim obrazovnim materijalima za osnovnu i srednju školu NN 116/2018. Također, savjetnici, viši savjetnici i ostali radnici Agencije potpuno su izostavljeni iz čl.2. izmjena Uredbe o nazivima radnih mjesta i koeficijentima složenosti poslova u javnim službama NN 119/2019. Rezultat navedenog je značajan pad broja predmetnih savjetnika, kao i neznatno popunjavanje upražnjenih radnih mjesta. Stoga, nadležno ministarstvo izmjenama i dopunama Zakona o Agenciji za odgoj i obrazovanje, prvenstveno treba definirati dvosmjernu ulogu i povratno djelovanje Agencije za odgoj i obrazovanje od/prema svim dionicima odgojno-obrazovnog sustava, putem ulaganja u održivost, efikasnost, kompetentnost i konkurentnost ljudskih potencijala Agencije za odgoj i obrazovanje.","Primljeno na znanje","Zahvaljujemo na uključivanju u savjetovanje."]
[22,"Tatjana Ivošević","PRILOG 1.,\n3. UTVRĐIVANJE ISHODA ODNOSNO PROMJENA","Poštovani, \nPredlažem dodati tekst pod 3.2. Kakav je ishod odnosno promjena koja se očekuje u području koje se namjerava urediti:\nDefiniranjem radno-pravnog statusa savjetnika, viših savjetnika i ostalih radnika Agencije kao odgojno-obrazovnih radnika umanjuje se negativan trend odlazaka radnika iz Agencije, a daljnjim ulaganjem u predmetne savjetnike, radno mjesto u Agenciji postaje poželjno za izvrsne intrinzično motivirane odgojno-obrazovne radnike koji žele analizirati probleme odgojno-obrazovnog sustava i pronalaziti kvalitetna rješenja za njihovo ublažavanje ili otklanjanje. \nObrazloženje: \nPotrebno je analizirati kvantitativne pokazatelje o broju i kvalitativne pokazatelje o radu odgojno-obrazovnih radnika u određenom predmetu/području na razini države kako bi se odredio broj izvršitelja iz redova predmetnih/područnih savjetnika. \nNakon što se adekvatno prizna rad predmetnim savjetnicima sukladno odgovornostima i uspostave kvalitetni radno-pravni temelji koji bi rezultirali povećanje broja viših savjetnika i ostalih radnika u Agenciji,  potrebno je izraditi Standard rada savjetnika, viših savjetnika te ostalih radnika Agencije.","Primljeno na znanje","Zahvaljujemo na uključivanju u savjetovanje."]
[23,"Pina Žilić","PRILOG 1.,\n3. UTVRĐIVANJE ISHODA ODNOSNO PROMJENA","Poštovani, sviđa mi se što često spominjete riječi \"brže\" i \"efikasnije\" jer mislim da je to jedan od ključnih problema u Agenciji za odgoj i obrazovanje. Slažem se s izmjenama u zakonu. Lp","Primljeno na znanje","Zahvaljujemo na uključivanju u savjetovanje."]
[24,"Mirjana Puljar","PRILOG 1.,\n8. SAŽETAK REZULTATA PRETHODNE PROCJENE","Poštovani,\nslažem se sa svim predloženim izmjenama Zakona o Agenciji za odgoj i obrazovanje, a naročito s potrebom sa se članovi Upravnog vijeća biraju javnim pozivom. Rad Agencije mora biti stručan i neovisan.\nSrdačan pozdrav, Mirjana Puljar","Primljeno na znanje","Zahvaljujemo na uključivanju u savjetovanje."]